b'\n_START_ARTICLE_\nNurmij\xc3\xa4rven vesitorni\n_START_PARAGRAPH_\nNurmij\xc3\xa4rven vesitorni on Nurmij\xc3\xa4rven kirkonkyl\xc3\xa4ss\xc3\xa4 sijaitseva vesitorni, joka on valmistunut vuonna 1972 ja on vesitilavuudeltaan 1\xc2\xa0000 m\xc2\xb3. Sen korkeus on noin 22 metri\xc3\xa4. _NEWLINE_Nurmij\xc3\xa4rvell\xc3\xa4 on vesitornit my\xc3\xb6s Klaukkalassa ja Rajam\xc3\xa4ell\xc3\xa4._NEWLINE_Vesitornin varsi ja sylinterinmuotoinen s\xc3\xa4ili\xc3\xb6osa on rakennettu kokonaan elementtitekniikalla. S\xc3\xa4ili\xc3\xb6n pohjan osat on j\xc3\xa4lkij\xc3\xa4nnitetty.  Tornin valmistustekniikan kehitti diplomi-insin\xc3\xb6\xc3\xb6ri Matti Janhunen. Nurmij\xc3\xa4rven vesitorni on Suomen ensimm\xc3\xa4inen MJ-torni, joita on my\xc3\xb6hemmin rakennettu Suomeen 18 muuta, esimerkiksi Vantaan Korson vesitorni on nelj\xc3\xa4n MJ-tornin ryhm\xc3\xa4. _NEWLINE_Nurmij\xc3\xa4rven vesitornin suunnittelijoille my\xc3\xb6nnetiin Vuoden betonirakenne -palkinto vuonna 1972. Palkitut ovat arkkitehti Michele Merckling, diplomi-insin\xc3\xb6\xc3\xb6rit Matti, Henri ja Petri Janhunen sek\xc3\xa4 Matti Ollila.'